|  |  |  |  |  |
| --- | --- | --- | --- | --- |
| Bilag 4.1. Indstilling til ny proces for bestyrelsens deltagelse i klagegrupper | | | Mødedato: 31.01.2025 | |
| **Punkt: 4** | Bestyrelsesmedlemmers deltagelse i klagegrupper | | | |
| **Ansvarlige i bestyrelsen** | Torsten og Camilla | **Ansvarlige i sekretariatet** | | Iben |
| **Beslutning** | Bestyrelsen beslutter, at sekretariatet resten af dette bestyrelsesår udpeger bestyrelsesmedlemmer til klagegrupper iht. en turnus, der indebærer, at alle bestyrelsesmedlemmer træder ind i klagegrupper på skift.  Sekretariatet tilstræber en ligelig fordeling af antallet af klager pr. bestyrelsesmedlem pr. bestyrelsesår. Under hensyn til at der som minimum indgår ét medlem fra puljegruppen i K1-klager, og at klagegruppen for K2-klager altid består af forperson og næstforperson (som beskrevet i adfærdskodeks).  Såfremt bestyrelsen efter afprøvning af turnusordningen i indeværende bestyrelsesår ønsker ordningen fortsætter, vil adfærdskodeks og bestyrelsens ledelse af CISU blive opdateret i henhold hertil. | | | |
| **Baggrund** | Bestyrelsens ledelse af CISU beskriver, at *Bestyrelsens deltagelse i klagegrupper konstitueres ad hoc*. Praksis i dette bestyrelsesår har været, at bestyrelsesmedlemmers deltagelse i klagegrupper er baseret på frivillig tilkendegivelse fra bestyrelsesmedlemmer.  Gennemgang af klagesager kan være tidskrævende, og det kan derfor som bestyrelsesmedlem være svært at afse tid til denne del af bestyrelsens arbejde. Det kommer sig til udtryk ved, at det kan være vanskeligt for sekretariatet at etablere klagegrupper ud fra nuværende ordning, hvor bestyrelsesmedlemmer melder sig på frivillig basis.  En gennemgang af bestyrelsesmedlemmers deltagelse i klagegrupper i 2024 viser også en skæv fordeling af klager blandt bestyrelsesmedlemmer: Et medlem har behandlet op til 4 klager, mens to medlemmer ingen klager har behandlet. Tre medlemmer har behandlet 1 klage og tre medlemmer har behandlet 2 klager.  Gennemgangen af antallet af klager i 2024 viser endvidere, at antallet af klager ikke er ligeligt fordelt mellem de tre klagetyper:   |  |  | | --- | --- | | **Klagetype** | **Antal i 2024** | | K1 (sagsafgørelser) | 7 | | K2 (interne forhold) | 1 | | K3 (bevillingshavere) | 3 |   Nedsættelse af klagegrupper er beskrevet i CISUs adfærdskodeks, i Bestyrelsens ledelse af CISU samt i Forretningsorden for bestyrelsens arbejde:  **Adfærdskodeks**  ***7.2.5 Klagegruppens sammensætning (bevillingsklager s. 28)***  *Klagegrupper, som behandler klager over sagsbehandling i bevillingssystemet, skal nedsættes således, at bestyrelsen er i flertal, dvs. skal bestå af tre personer; F.eks. forperson el. næstforperson, et medlem af puljegruppen (i bestyrelsen) og en ledelsesrepræsentant. Med bestyrelsen i flertal betragtes klagegruppen som en slags rekursinstans. Bestyrelsens repræsentation i klagegruppen vil ske ifm. bestyrelsens årlige konstituering eller ad hoc efter behov.*  ***7.3.5 Klagegruppens sammensætning (Klager over interne forhold og/eller medarbejdere ved CISU s. 29)***  *Klagegrupper, som behandler klager over forhold og/eller medarbejdere i CISU skal bestå af tre personer; Forperson, næstforperson og en ledelsesrepræsentant. Tillidsrepræsentanten eller anden bisidder efter aftale med den pågældende medarbejder, hvis det er en medarbejder klagen omhandler, deltager i relevant omfang i klagegruppens udredning.*  ***7.4.5 Klagegruppens sammensætning (Klager over bevillingshavere og samarbejdspartnere ifm. CISU-finansierede aktiviteter s. 31)***  *Klagegrupper, som behandler klager i relation til implementering af CISU-finansierede aktiviteter, skal bestå af minimum tre personer; et medlem af bestyrelsen samt medlemmer af sekretariatsledelsen. Klagegruppen kan efter behov suppleres med relevante medarbejdere fra CISUs sekretariat. Bestyrelsens repræsentation i klagegruppen vil ske ifm. bestyrelsens årlige konstituering eller ad hoc efter behov.*  **Bestyrelsens ledelse af CISU**   * S. 4. Puljegruppen er repræsenteret i klagegruppen til klager om bevillingsafgørelser (jf. adfærdskodeks) * S. 7. Bestyrelsens deltagelse i klagegrupper konstitueres ad hoc jævnfør beskrivelsen i CISUs adfærdskodeks kapitel 7). Sekretariatsledelsen inviterer relevante grupper i bestyrelsen (jf. klagetyper i adfærdskodeks) til at nominere deltager(e) i specifikke klagesager - dvs. en fælles nominering, som cleares på tværs af de relevante bestyrelsesmedlemmer. Det er praksis, at klagegruppen får det endelige klagesvar at se.   **Forretningsorden for bestyrelsens arbejde**   1. Ifølge vedtægterne fastsætter bestyrelsen selv sin forretningsorden. På det første møde efter generalforsamlingen fastlægger bestyrelsen sin forretningsorden for det kommende år. Der foretages konstituering af forperson, næstforperson og kasserer samt fordeling af ansvar i forhold til bestyrelsens arbejdsområder såvel som til klagegrupper. | | | |
| **Budgetmæssige konsekvenser** | Ingen | | | |
| **Bilag** | Ingen | | | |